زمانی ئایسلەندی
زمانی ئایسلەندی زمانێک جێرمانی باکوورە لە ئایسلەند نزیکترین زمان لە زمانی ئایسلەندی زمانی فارۆیی و ھەندێک زاراوەی نەرویجی، و ئایسلەندی، فارۆی و نەرویجی بە زمانەکانی ڕۆژاوای سکاندیناڤی دادەنرێت، لەکاتێکدا سوێدی و دانمارکی زمانەکانی ڕۆژھەڵاتی سکاندیناڤی پێکدەھێنن و ھەموو ئەم زمانانە لقەکانی زمانی نۆرزیین. زمانی نووسراوی ئایسلەندی لە سەدەی ١٣ەوە گۆڕانکارییەکی زۆری بەسەردا نەھاتووە، بۆیە پەیوەندییەکی گەورە لە نێوان ڕێزمانی مۆدێرن و نۆرزی کۆندا ھەیە، قسەکەرانی زمانی مۆدێرن چیرۆکە کۆنە ئایسلەندییەکان دەخوێننەوە کە نزیکەی ٨٠٠ ساڵ لەمەوبەر نووسراون، ئایسلەندی کۆن زمانی نۆرزی کۆنە کە زمانی ڤایکینگەکانە، نزیکەی ٣٠٠ ھەزار کەس قسەی پێدەکەن. زۆربەی ئایسلەندی زمانەکان لە ئایسلەند دەژین، و نزیکەی ٨٫١٦٥ ئایسلەندی قسەکەر لە دانمارک ھەن، و نزیکەی ٢٫٦٥٥ کەس لە ویلایەتە یەکگرتووەکانی ئەمریکا، و لەلایەن زۆر کەس لە شاری گیملی قسەی پێدەکرێت لە کەنەدا. یاسای ئایسلەندا زمانی ئایسلەندی وەک زمانێکی فەرمی لە وڵاتەکەدا وەرناگرێت، ھەرچەندە ئایسلەندا ئەندامی ئەنجومەنی باکوورە کە تەنیا زمانی سویدی و نەرویجی و دانیمارکی بەکاردەھێنێت، لەگەڵ ئەوەشدا بڕگەیەک لە ڕێککەوتنی زمانی نۆردی ھەیە لە ساڵی ١٩٨٧ەوە کە دەڵێت ھاووڵاتیانی ئایسلەندی دەرفەتیان ھەیە بە زمانی ئایسلەندی لە ئۆرگانە فەرمییەکان لە وڵاتانی باکوور قسە بکەن بەبێ ئەوەی بەرپرسیار بن لە تێچووی وەرگێڕان. ڕێککەوتنەکە سەردانی نەخۆشخانەکان و ناوەندەکانی کار و فەرمانگەکانی ئاسایشی کۆمەڵایەتی و پۆلیس لەخۆدەگرێت، بەڵام ڕێککەوتنەکە لەلایەن ئایسلەندییەکانەوە بەناوبانگ نییە، و زۆرینەی خەڵکی ئایسلەندییەکان بە شێوەیەکی ڕوان بە ئینگلیزی قسە دەکەن، وڵاتانی باکوور پابەندبوون بە پێشکەشکردنی خزمەتگوزاری بە زمانە جیاوازەکان لە ئۆرگانە فەرمییەکاندا.

تێبینییەکان

سەرچاوەکان 

زمانەکانی بکەر–کار–بەرکار
زمانە جێرمەنییە باکوورییەکان
زمانەکان بە کۆدی ئیزۆ ٦٣٩-١
زمانەکان بە کۆدی ئیزۆ ٦٣٩-٢
زمانەکانی کەنەدا
زمانەکان
زمانەکانی ئەورووپا